മാംനൂൻ ഹുസൈൻ

പാകിസ്താൻ മുസ്‌ലിം ലീഗ് (പി.എം.എൽ.(എൻ)) നേതാവും വ്യാപാരിയും പാകിസ്താന്റെ പന്ത്രണ്ടാമത്തെ പ്രസിഡന്റുമാണ് മാനൂൺ ഹുസൈൻ (2 മാർച്ച് 1940) . 
ജീവിതരേഖ
ഇന്ത്യൻ വംശജനായ മാംനൂൻ ആഗ്രയിലാണ് ജനിച്ചത്. വിഭജനത്തിനുശേഷം കുടുംബം കറാച്ചിയിലേക്ക് കുടിയേറി. 1965ൽ ഇൻസ്റ്റിറ്റ്യൂട്ട് ഓഫ് ബിസിനസ് അഡ്മിനിസ്ട്രേഷനിൽനിന്ന് ബിരുദം നേടി. പ്രധാനമന്ത്രി നവാസ് ഷെരീഫിന്റെ വിശ്വസ്തനായ അദ്ദേഹം 1999 ൽ സിന്ധ് പ്രവിശ്യാ ഗവർണറായിരുന്നു. പർവേസ് മുഷറഫിന്റെ നേതൃത്വത്തിൽ നടന്ന പട്ടാള അട്ടിമറിയുടെ ഭാഗമായി സ്ഥാനഭ്രഷ്ടനായി.

2013 ലെ പ്രസിഡന്റ് തെരഞ്ഞെടുപ്പ്
പാക് ഹൈക്കോടതി തിരഞ്ഞെടുപ്പ് 2013 ജൂലായ് 30 ന് നടത്താൻ ഉത്തരവിട്ടതിനെത്തുടർന്നാണ് തെരഞ്ഞെടുപ്പ് നേരത്തെ നടത്തിയത്. ഇമ്രാൻ ഖാൻ നേതൃത്വം നൽകുന്ന പാകിസ്താൻ തെഹ്രിക് ഇ ഇൻസാഫ് പാർട്ടിയിലെ ജസ്റ്റിസ് വാജിഹുദ്ദീൻ അഹമ്മദിനെയാണ് മാംനൂൻ പരാജയപ്പെടുത്തിയത്. ദേശീയ അസംബ്ലിയിലെയും സെനറ്റിലെയും നാല് പ്രവിശ്യാ അസംബ്ലികളിലെയും അംഗങ്ങൾ ചേർന്നാണ് പ്രസിഡന്റിനെ തിരഞ്ഞെടുത്തത്. ദേശീയ അസംബ്ലിയിലും സെനറ്റിലും 277 എംപിമാർ ഹുസൈനെ പിന്തുണച്ചു. 34 വോട്ടുമാത്രമാണ് അഹ്മദിന് ലഭിച്ചത്.

അവലംബം

പുറം കണ്ണികൾ

 Mamnoon Hussain submits nomination papers for presidential election
 Mamnoon Hussain nomination as PML-N presidential candidate

വർഗ്ഗം:പാകിസ്താനിലെ പ്രസിഡണ്ടുമാർ
വർഗ്ഗം:1940-ൽ ജനിച്ചവർ